ไทยเคนเปเปอร์ เปิดกำไรเพิ่มขึ้นจิ๊บจ๊อย
บริษัท ไทยเคนเปเปอร์ เปิดกำไรเพิ่มขึ้นเล็กน้อย&nbsp; เมื่อเทียบกับปีก่อน
27 ก.ค. 2553

บริษัท ไทยเคนเปเปอร์ เปิดกำไรเพิ่มขึ้นเล็กน้อย  เมื่อเทียบกับปีก่อน
บริษัท ไทยเคนเปเปอร์ (TCP) ราคาหุ้นอ่อนตัวลง 0.10 บาท  ซื้อขายบริเวณ 17.20 บาท สวนทางกับตลาดหุ้นโดยรวมที่ถีบตัวขึ้นกว่า 10 จุดในเช้าวันนี้ หลังจากบริษัท ประกาศผลงานงวดไตรมาส 2 ปีนี้ กำไรสุทธิ 101.75 ล้านบาท   คิดเป็นกำไรต่อหุ้นเท่ากับ 0.29  บาท เพิ่มขึ้นเพียง 7.50% เทียบกับช่วงเดียวกันปีก่อน กำไรสุทธิ 94.65 ล้านบาท หรือ 0.26บาท  แต่ลดลงประมาณ 12% จากไตรมาสแรกที่มีกำไรสุทธิ 115.73 ล้านบาท หรือเท่ากับ  0.32 บาท 
ส่วน 6 เดือนแรกของปีนี้กำไรสุทธิ 217.48 ล้านบาท  กำไรต่อหุ้น 0.61 บาท พุ่งขึ้น 76.79% จากกำไรสุทธิ 122.89 ล้านบาทหรือเท่ากับ       0.34บาทในช่วงเดียวกันปีก่อน 
นายปรเมษฐ ลานรุ่งโรจน์     กรรมการผู้จัดการ  บริษัทไทยเคนเปเปอร์ กล่าวว่า  ไตรมาส 2 ปีนี้บริษัทมีรายได้จากการขายจำนวน 1,148.023 ล้านบาท  เพิ่มขึ้น 161.882 ล้านบาท หรือเพิ่มขึ้น16.42%  ขณะที่ช่วง 6 เดือนแรกปีนี้ มีรายได้จากการขาย 2,337.653 ล้านบาท เพิ่มขึ้น 537.633 ล้านบาท หรือ 29.87%
ปัจจัยหลักที่ทำให้กำไรดีขึ้นมาจากราคาขายเพิ่มขึ้นถึงแม้ว่าราคาวัตถุดิบหลักเช่นเยื่อกระดาษ และเศษ กระดาษได้ปรับตัวเพิ่มขึ้นกว่าปีก่อนก็ตาม นอกจากนั้นต้นทุนทางการเงินก็ลดลงมากด้วย